Styremøte Alvøen lokalforening 16.9.14

Møtt: Paal-Henrich Berle, Pål Albro, Didrik Andersen, Linda Knapskog, Torgils Lutro

Forfall: Silje Kvalheim, Eirik Fausa

|  |  |  |
| --- | --- | --- |
| **Saksnr** | **Sak** | **Ansvarlig** |
| 25/14 | Sørehavnveien – mailer vedrørende bruk og skade.  Melding fra medlem om skade på Sørehavnveien grunnet tungt kjøretøy til Kongshavn Industrier. Spørsmål om bruk av veien av tunge kjøretøy til industrien som kan medføre slitasje/skade på veien. Kontaktet grunneier som gav tilbakemelding om at skadevolder har iverksatt strakstiltak for å utbedre skade. Industrien bidrar med både vedlikehold og brøyting/salting, slik at de har god grunn til å benytte veien. ALF tar informasjonen til etterretning. | Torgils |
| 26/14 | Foreløpig status etter Alvøen konsertene  Regnskapet fra arrangementsansvarlig Vidar Kristiansen er oversendt Stageway og vi forventer snarlig avregning og overføring av ALF sin del av overskuddet. | Linda |
| 27/14 | Purring kontingent  De som ikke har betalt kontingenten for 2014 får en anmodning i sin postkasse sammen med giro på kr. 1.200,-. Det er 27 husstander som ikke har betalt. | Torgils  Linda |
| 28/14 | Utvidelse vei-/brøyteavtale  Styret tar kontakt med grunneier for å revidere hvilke veier som bør omfattes av vedlikeholds- og brøyteavtale etter flere runder med utbygging i Alvøen. Kart med inntegning av eksisterende og foreslåtte nye veier legges frem for årsmøtet 2015 til behandling. | Torgils |
| 29/14 | Markering/avslutning Alvøen barnehage  En komitè bestående av Marit Songe Parmann, Ingelin Rød og Johnny Ellertsen er godt i gang med planlegging av en verdig markering av nedleggelsen av Alvøen Barnehage. Familien Fasmer har gitt kr.15.000,- til en slik markering og ALF vil bidra med tilsvarende sum, total budsjett på kr. 30.000,-. | Styret |
| 30/14 | Dugnader og veivedlikehold  Det har vært avholdt flere store og mindre dugnader. Plan fremover er at styret mobiliserer beboerne i den enkelte vei for dugnad i sitt område. Dugnad vil hovedsakelig bestå av rydding av vegetasjon ca. 2 meter ut fra veigrøftene. ALF holder bensin og olje. | Torgils  Didrik |
| 31/14 | Junior samling i regi av ALF  Det vil den 17.9.14 bli en arrangert bowling og pizza på Vestkanten for de under 18 år i Alvøen som både har, og helt sikkert vil, bidra både på Alvøkonsertene og andre dugnader i Alvøen. Foreløpig 19 påmeldt. | Styret  Sølvi L. |
| 32/24 | Årsfest – Dugnadsfest 27.9.14  Tilbakemelding frå komiteen om at det er 51 påmeldt til festen. Totalbudsjettet er på kr. 35.000,- | Styret |
| 33/14 | Lokalet  Vi har siste halvår 2014 leid Lokalet i Alvøen annenhver torsdag fra kl.1800. Pr. i dag er det kun 1 dag ledig. Flott at det er i bruk ☺ Styret vil i løpet av november 2014 vurdere frekvens på leie våren 2015, men ser pr. i dag at annenhver torsdag er tilstrekkelig, da styret ser det som uhensiktsmessig å bruke penger på leie hver torsdag dersom Lokalet ikke blir benyttet mer. Oversikt over hvem som leier og ledige dager, samt informasjon om avtale av lån og tilgang til nøkkel, ligger ute på alvoen.org. Det er viktig å presisere at den som låner også er ansvarlig for at Lokalet etter bruk er skikkelig renholdt. | Torgils  Silje |

Referent: Torgils